stanford-oval/wikipedia huggingface dataset:
סמיח ארדן
קריירה > NBA

ארדן נבחר בבחירה מספר 60 של דראפט 2008 ב-NBA בידי הבוסטון סלטיקס. למרות זאת הוא לא יכול היה לשחק איתם בעונה זו כי הוא היה עדיין תחת החוזה של פנרבחצ'ה אולקר.
ב-5 ביולי 2010 ארדן הצטרף רשמית לסלטיקס כשחתם על חוזה מינימום לשנה אחת עם אופציה לעונת 2011/2012.
ב-9 בדצמבר 2010 ערך ארדן את הופעת הבכורה שלו בחמישייה הפותחת במשחק נגד פילדלפיה 76' בו שלושה מהסנטרים של הסלטיקס, שאקיל אוניל, ג'רמיין אוניל וקנדריק פרקינס היו פצועים. במשחק הזה הוא קלע 8 נקודות ב-18 דקות בניצחון הסלטיקס. שני ימים לאחר מכן פתח ארדן בחמישייה בשנית, ובמשחק הזה הוא קיבל שיא של 41 דקות והוא תרם 10 נקודות, 7 ריבאונדים ו-4 חסימות.
ב-24 בפברואר 2011 נשלח ארדן בטרייד לקליבלנד קאבלירס ביחד עם לוק הרנגודי בתמורה לבחירת דראפט בסיבוב השני.
ב-14 ביולי ארדן חתם באנאדולו אפס עם סשה וויצ'יץ וג'ורדן פארמר.
קריירה > נבחרת טורקיה

ארדן חבר בסגל נבחרת טורקיה. הופעתו הראשונה הגיעה כשהשתתף בנבחרת טורקיה לגילאי 20 ומטה באליפות 2005 במוסקבה. הוא השיג ממוצעים של 10.4 נקודות עם 8.0 ריבאונדים למשחק. באליפות 2006 לנבחרות גילאי 20 ומטה באיזמיר, טורקיה ארדן עזר לנבחרתו להשיג את מדליית הכסף כשקלע 5.4 נקודות עם 3.4 ריבאונדים בממוצע למשחק.
באותה שנה הוא קיבל את המקום בנבחרת הבוגרים הלאומית של טורקיה, לקראת אליפות העולם בכדורסל 2006 שהתקיימה ביפן. הוא קלע 2.2 נקודות עם 2.3 ריבאונדים בממוצע למשחק. באליפות אירופה בכדורסל 2007 השיג ארדן ממוצעים של 1.0 נקודות עם 1.0 ריבאונדים בממוצע למשחק. באליפות העולם בכדורסל 2010 עזר ארדן לנבחרתו להשיג את מדליית הכסף כשקלע 9.1 נקודות עם 4.5 ריבאונדים בממוצע למשחק.
סטטיסטיקה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | בוסטון | 37 | 7 | 14.4 | 0.598 | 0.000 | 0.630 | 2.9 | 0.5 | 0.4 | 0.6 | 4.1 |
| 2010/2011 | קליבלנד | 4 | 1 | 16.0 | 0.286 | 0.000 | 0.833 | 2.8 | 0.3 | 0.5 | 0.8 | 3.3 |
| 2011/2012 | קליבלנד | 28 | 9 | 11.9 | 0.527 | 0.000 | 0.512 | 2.6 | 0.3 | 0.4 | 0.2 | 3.5 |
| קריירה |  | 69 | ;7 | 13.4 | 0.546 | 0.000 | 0.594 | 2.8 | 0.4 | 0.4 | 0.4 | 3.8 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סמיח קיליצ'סוי

סמיח קיליצ'סוי (בטורקית: Semih Kılıçsoy; נולד ב-21 באוגוסט 2005 בגזיוסמאנפאשה שבטורקיה) הוא כדורגלן טורקי המשחק בעמדת החלוץ בקבוצת בשיקטש מליגת העל הטורקית ובנבחרת טורקיה.
קריירת מועדונים

קיליצ'סוי גדל במחלקת הנוער של בשיקטש. בשנת 2023 החל לשחק בקבוצה הבוגרת של המועדון במסגרת ליגת העל הטורקית ואת הבקעת הבכורה שלו עשה במשחק נגד קיי אף טירנה.
קריירה בינלאומית

ב-4 ביוני 2024 ערך קיליצ'סוי את הופעת הבכורה שלו בנבחרת טורקיה, בתיקו 0-0 נגד נבחרת איטליה במשחק ידידות. נכלל בסגל נבחרת טורקיה ליורו 2024.
תארים

הגביע הטורקי (1): 2023/24
הערות שוליים

↑  Ryan DabbsContributions from Michael Yokhin last updated, Turkey Euro 2024 squad: Vincenzo Montella's full team, fourfourtwo.com, ‏2023-09-21 (באנגלית)
| נבחרת טורקיה – יורו 2024 |
| --- | --- | --- |
|  1 גונוק •  2 צ'ליק •  3 דמיראל •  4 אקאידין •  5 יוקושלו •  6 קקצ'י •  7 אקטורקוגלו •  8 גולר •  9 טוסון •  10 צ'להאנולו •   11 יאזיג'י •  12 באינדיר • 13 קפלאן •  14 ברדקג'י • 15 אוזג'אן • 16 ייקסק • 17 קהבצ'י • 18 מולדור • 19 יילדיז • 20 קדיאולו • 21 יילמאז • 22 אייהאן • 23 צ'אקיר • 24 קיליצ'סוי • 25 אקגון • 26 יילדירים • מאמן: מונטלה |  1 גונוק •  2 צ'ליק •  3 דמיראל •  4 אקאידין •  5 יוקושלו •  6 קקצ'י •  7 אקטורקוגלו •  8 גולר •  9 טוסון •  10 צ'להאנולו •   11 יאזיג'י •  12 באינדיר • 13 קפלאן •  14 ברדקג'י • 15 אוזג'אן • 16 ייקסק • 17 קהבצ'י • 18 מולדור • 19 יילדיז • 20 קדיאולו • 21 יילמאז • 22 אייהאן • 23 צ'אקיר • 24 קיליצ'סוי • 25 אקגון • 26 יילדירים • מאמן: מונטלה | טורקיה |
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
סמל ברמן

| --- | --- |

 גרסאות
 
 סמל ברמן הבינוני
 
 סמל ברמן הקטן
 פרטים
 המחזיק בסמל:  ברמן 
 תאריך אימוץ:  1891 
 
סמל ברמן (בגרמנית: Bremer Wappen) הוא סמלה הרשמי של המדינה הגרמנית ברמן והוא קיים בשלוש גרסאות, גדולה, בינונית וקטנה. הסמל נכנס לשימוש ב-1366 והוא מציג מפתח לבן על שדה אדום. המפתח מייצג את פטרוס, פטרון קתדרלת ברמן.
היסטוריה

האישור הרשמי הראשון שניתן לעיר להשתמש בסמל היה ב-1811 על ידי נפוליאון. סמל זה הכיל את המפתח של פטרוס, שלוש דבורים על גבי צבעי נפוליאון, אדום וזהב. לפני נפוליאון הצבעים הדומיננטיים של העיר היו אדום ולבן, צבעיה של ברית ערי הנזה. ב-1568 הוחלפו תומכי הסמל ממלאכים לאריות, כפי שהם כיום ונוסף הכתר. כיום משמש המפתח לבדו סמל מוקטן של הרשויות.
ראו גם

דגל ברמן
הערות שוליים

↑  Bremen (Germany) crwflags.com
↑  Heraldry of the world - Outdated file(הקישור אינו פעיל, 23 במרץ 2023)
| סמלי גרמניה |
| --- | --- | --- |
| גרמניה | הסמל הלאומי |  |
| סמלי המדינות | באדן-וירטמברג • בוואריה • ברלין • ברנדנבורג • ברמן • המבורג • הסן • חבל הסאר • מקלנבורג-מערב פומרניה • נורדריין-וסטפאליה •  סקסוניה • סקסוניה-אנהלט • סקסוניה התחתונה • ריינלנד-פאלץ • שלזוויג-הולשטיין • תורינגיה |  |
| סמלים היסטוריים | סמל באדן • סמל פרוסיה • סמל גרמניה המזרחית |  |
סקסייוומאן

| --- | --- |

חומת המבצר של סקסייוומאן
 היסטוריה
 תרבויות:  אינקה
 סוג:  מבצר
 אתר ארכאולוגי
 מצב:  הריסות
 גישה לציבור:  כן
 מיקום
 מדינה:  פרו פרו
 מיקום:  מחוז קוסקו, פרו
 קואורדינטות:  13°30′28″S 71°58′56″W﻿ / ﻿13.507778°S 71.982222°W﻿ / -13.507778; -71.982222
  (למפת פרו מוגדלת) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטסקסייוומאן(למפת פרו רגילה) לימה איקיטוס ארקיפה קוסקו צ'יקלאיו טרוחיו מאצ'ו פיצ'ו טאקנהאקוודור קולומביה ברזיל בוליביה צ'ילה האוקיינוס השקטסקסייוומאן
מבט מהצד של חומות סקסייוומאן המראה את פרטי עבודת האבן ואת זווית הקירות.
מויוק מרקה, הבסיס של המגדל העגול של המבצר
תקריב של חומת האבן
שער הכניסה הראשי למתחם
סקסייוומאן (בקצ'ואה: Sacsayhuamán) הוא חורבות מבצר בפאתיה הצפוניים של העיר קוסקו בפרו, הבירה ההיסטורית של אימפריית האינקה.
המתחם נבנה על ידי האינקה במאה ה-15, בעיקר תחת הקיסר פאצ'אקוטי ויורשיו. הם בנו קירות בבנייה יבשה הבנויים מאבנים ענקיות. העובדים סיתתו בזהירות את הסלעים כדי להתאים אותם זה לזה בחוזקה ללא טיט. האתר נמצא בגובה של 3,701 מטרים.
בשנת 1983 הוגדרו העיר קוסקו וסקסייוומאן יחד כאתרים ברשימת המורשת העולמית של אונסק"ו.
כיום

הפרואנים ממשיכים לחגוג את אינטי ריימי, פסטיבל האינקה השנתי של נקודת ההיפוך החורפית הדרומית והשנה החדשה. הוא נערך ליד סקסייוומאן ב-24 ביוני. פסטיבל חשוב נוסף הוא וראצ'יקוי (אנ'), הנערך שם מדי שנה ביום ראשון השלישי של חודש ספטמבר.
תושבים מקוסקו משתמשים ברחבה הגדולה בין כותלי המתחם לריצה, טאי צ'י ופעילויות אתלטיות אחרות.
הערות שוליים

↑  World History Encyclopedia: Sacsayhuaman
↑  "City of Cuzco - World Heritage Site". UNESCO World Heritage Centre (באנגלית).
↑  WorldByIsa: Things to do in Cusco
↑  "Chronicles of Peru Part II 1553"
↑  Patricia Temoche Cortez, Breve historia de los incas, Ediciones Nowtilus S.L., 2010, ISBN 9788497634434
↑  Stehberg Ruben, La Fortaleza de Chena y su relación con la ocupación incaica de Chile central. Occasional publication N ° 23, História Natural's National Museum, Santiago, Chile, 1976.
1 2  Brian S. Bauer (2010). Ancient Cuzco: Heartland of the Inca. University of Texas Press. ISBN 978-0-292-79202-9.
↑  "Ancient temple unearthed near Inca capital", NBC, 14 Mar 2008, Retrieved 2 Jan 2022.
↑  "Heavy rainfall in Peru", BBC News, 26 January 2010
↑  "Stonehenge y Cuzco, dos destinos unidos por el culto al sol". La Vanguardia. 20 ביוני 2017. {{cite web}}:  (עזרה)
↑  Warachikuy
↑   The Tradiditional WARACHIKUY, סרטון  באתר יוטיוב
| --- | --- |
בקרת זהויות :  NLI: 987007534561705171  VIAF: 315130550   WorldCat (עם VIAF): 315130550 
תוכנית המבצר
פנורמה של סקסייוומאן
סמואל ליטל

| --- | --- |

 לידה:  7 ביוני 1940 ריינולדס, ארצות הברית 
 פטירה:  30 בדצמבר 2020 (בגיל 80) לנקסטר, לוס אנג'לס, ארצות הברית 
 מדינה:  ארצות הברית 
 ידוע בשל:  הרוצח הסדרתי הפורה ביותר בהיסטוריה של ארצות הברית לפי מספר הקורבנות המאומתים
 השכלה:  Hawthorne School 
 תקופת הפעילות:  1970–2005 (כ־35 שנים) 
 
סמואל ליטל (באנגלית: Samuel Little;‏ 7 ביוני 1940 – 30 בדצמבר 2020) היה רוצח סדרתי אמריקאי שהודה ברצח 93 נשים בין 1970 ל-2005. ה-FBI אישר את מעורבותו של ליטל בלפחות 60 מתוך 93 מקרי הרצח שבהם הוא הודה, המהווה את מספר הגדול ביותר של קורבנות מאומתים לרוצח סדרתי בהיסטוריה של ארצות הברית.
ביוגרפיה > שנותיו הראשונות

סמואל ליטל נולד בשם סמואל מקדואל ב-7 ביוני 1940, בריינולדס, ג'ורג'יה. ליטל טען שאמו, בסי מיי ליטל, הייתה אישה מתבגרת שעסקה בזנות ונטשה אותו, השלטונות מאמינים שייתכן שהיא ילדה אותו בזמן שהייתה בכלא. זמן קצר לאחר לידתו, משפחתו של ליטל עברה ללוריין, אוהיו, שם הוא גודל בעיקר על ידי סבתו. הוא למד בתיכון הות'ורן, שם היו לו בעיות עם משמעת וציונים. לפי עדותו, כבר בילדותו החלו אצלו פנטזיות מיניות על חנק נשים. כנער, הוא אסף מגזיני פשע אמיתי המתארים חניקת נשים. בשנת 1956, לאחר שהורשע בעברות רכוש, ליטל נכלא במוסד לעבריינים צעירים. ליטל עבר לפלורידה כדי לגור עם אמו בסוף שנות ה-60, ולפי עדותו הוא עבד בזמנים שונים בבית הקברות ובאמבולנס. לדבריו, באותו תקופה הוא "החל לנסוע בצורה רחבה יותר והיו לו יותר התנגשויות עם החוק". הוא נעצר בשמונה מדינות בגין פשעים שכללו נהיגה תחת השפעה, הונאה, גניבה מחנות, שוד מזוין, תקיפה בנסיבות מחמירות ואונס. ליטל טען שהוא עסק באגרוף במהלך שהותו בכלא, והתייחס לעצמו כלוחם עטור פרסים.
ביוגרפיה > משפט וכליאה

ליטל נשפט על רציחתם של אלפורד, נלסון ואפודקה בספטמבר 2014. התביעה הציגה את ראיות ה-DNA וכן עדויות של עדים שהותקפו על ידי הנאשם בזמנים שונים במהלך הקריירה הפלילית שלו. ב-25 בספטמבר 2014, ליטל נמצא אשם ונידון למאסר עולם ללא אפשרות לשחרור על תנאי. ביום מתן פסק הדין המשיך ליטל להתעקש על חפותו.
ביוגרפיה > משפט וכליאה > הודאות

ב-9 בנובמבר 2018, הודה ליטל בחנק הקטלני של מליסה תומאס ב-1996. ב-13 בנובמבר 2018, ליטל הואשם ברצח של דניס כריסטי ברות'רס ב-1994 באודסה, טקסס, לאחר שהודה בפשע בפני שוטר מטקסס במאי 2018. ליטל הודה רשמית ברצח ברות'רס ב-13 בדצמבר וקיבל מאסר עולם נוסף. ב-13 בנובמבר של אותה שנה, הודיעו הרשויות שליטל הודה בעשרות מקרי רצח, ושייתכן כי הוא ביצע יותר מ-90 מקרי רצח ב-14 מדינות שונות בין 1970 ל-2005.
ב-15 בנובמבר 2018, הרשויות הודיעו כי ליטל הודה מוקדם יותר באותו חודש ברצח של ברנדה אלכסנדר בת ה-23 ב-1979, שגופתה נמצאה בפיניקס סיטי, אלבמה.
בדצמבר 2018, הוגש כתב אישום נגד ליטל בגין חניקתה למוות של לינדה סו בורדס, בת ה-23, במאי 1981 במחוז וורן, קנטקי.
בנובמבר 2020, ליטל הודה בשני מקרי רצח בפלורידה, שבאחד מהם הורשע אדם אחר שהיה חף מהפשע.
רבים מגופות הקורבנות של ליטל מעולם לא נמצאו, ולא ניתן היה להתאים את ההודאות שסיפק לנעדר ידוע. כך למשל, ליטל הודה בכך שחנק אישה בת 18 או 19 ב-1971 או 1972. ליטל זכר את שמה כמריאן או מרי אן.
ביוגרפיה > ההרשעות

ליטל הודה ביותר מ-93 מקרי רצח, ו-60 מקרי מוות נקשרו אליו רשמית על ידי המשטרה. רוב הקורבנות של ליטל היו נשים שעסקו בזנות, מכורים לסמים או חסרי בית. עם זאת, למרות היקף העבירות שלו, הוא הואשם והורשע רק בשמונה מעשי רצח:
אני לי סטיוארט, בת 32, נרצחה ב-11 באוקטובר 1981 בסינסינטי, אוהיו.
מרי ג'ו פייטון, בת 21, נרצחה ב-1984 לאחר שפגשה את ליטל בבר בקליבלנד, אוהיו.
קרול לינדה אלפורד, בת 41, נרצחה על ידי ליטל בלוס אנג'לס, קליפורניה.
גואדלופה אפודקה, בת 46, נמצאה ב-3 בספטמבר 1989 במוסך נטוש בלוס אנג'לס, קליפורניה, לאחר שילד שבעט בכדור כדורגל לתוך הבניין הציץ לתוך החלונות וראה את גופתה. הרשויות קבעו שליטל כרע על החזה שלה וחנק אותה בידיו. בדיקת DNA קשרה את ליטל לפשע, והוא הורשע בו ב-25 בספטמבר 2014.
אודרי נלסון אוורט, 35, נמצאה בפח אשפה מאחורי מועדון לילה ומסעדה בלוס אנג'לס, קליפורניה, ב-14 באוגוסט 1989. DNA מתחת לציפורניה קשר את ליטל לפשע, והוא הורשע בו ב-25 בספטמבר 2014.
זינה מארי ג'ונס, בת 30, הייתה אישה שנמצאה מתה בווסט ממפיס, ארקנסו ב-28 ביולי 1990, לאחר שנעלמה ב-6 ביולי מממפיס, טנסי. ב-23 באוגוסט 2019, ליטל נמצא אשם ברציחתה.
רוז אוונס, בת 32, נרצחה בקליבלנד, אוהיו באוגוסט 1991.
דניס כריסטי ברות'רס, בת 32, הייתה אם לשניים שנמצאה מתה באודסה, טקסס ב-2 בפברואר 1994.
ביוגרפיה > מותו

ליטל מת ב-30 בדצמבר 2020, בבית חולים באזור מחוז לוס אנג'לס. אף על פי שמקורות רשמיים לא הצביעו על סיבת מוות ברורה, ליטל סבל מסוכרת, בעיות לב ובעיות בריאותיות אחרות.
ראו גם

ג'רלד סטאנו
ג'פרי פלטנר
הערות שוליים

↑  New Details Released in Unsolved Samuel Little Murders | Department of Public Safety, www.dps.texas.gov
↑  "Samuel Little: FBI confirms 'most prolific' US serial killer". BBC News (באנגלית). 2019-10-08. נבדק ב-2023-11-04.
↑  Samuel Little (Part 1): The Most Prolific Serial Killer in the U.S. | Prime Crime | A&E, נבדק ב-2023-11-04
↑  Practical Psychology, Samuel Little (Serial Killer Biography), Practical Psychology, ‏11 באוגוסט 2021 (באנגלית)
↑  L.A. serial killer gets 3 life terms, screams, 'I didn't do it!', Los Angeles Times, ‏25 בספטמבר 2014 (באנגלית)
↑  A serial killer confesses
↑  Serial killer Samuel Little confesses to Miami murder that once sent innocent man to prison
↑  samuel-little-most-prolific-serial-killer-in-us-history
↑  Samuel Little: The “Most Prolific” U.S. Serial Killer, Biography, ‏20 בספטמבר 2023 (באנגלית)
| --- | --- |
בקרת זהויות :  ISNI: 0000 0000 2969 3585  LCCN: n90712382  NARA: 10571969  VIAF: 68098034   WorldCat (עם VIAF): 68098034
סטפני מרטיני

| --- | --- |
אין תמונה חופשית
 לידה:  6 באוקטובר 1990 (בת 34) בריסטול, הממלכה המאוחדת 
 שם לידה:  לורנה מישל סטפני מרטיני
 מדינה:  הממלכה המאוחדת 
 תקופת הפעילות:  מ-2016 
 מקום לימודים:  בית הספר למשחק בריסטול אולד ויק  האקדמיה המלכותית לאמנות הדרמה 
 פרופיל ב-IMDb
 
סטפני מרטיני (באנגלית: Stefanie Martini; נולדה ב-6 באוקטובר 1990) היא שחקנית אנגלייה, הידועה מהופעתה בתפקיד ראשי בהפקה של ITV משנת 2017 לסדרה "החשוד העיקרי 1973". עוד כיכבה במיני-סדרה "דוקטור ת'ורן" (2016), "עיר הברקת" (2017) וסרט הקולנוע "בית המזימות".
ביוגרפיה

מרטיני נולדה בבריסטול וגדלה בכפרים בצפון סאמרסט. היא סיימה את לימודי התיכון בבית ספר מקומי, כיכבה במחזות בתיאטרון לנוער וינסקומב, ושיחקה עם התיאטרון הלאומי לנוער. היא התעניינה באיור, עשתה בחינות A Levels ב-Churchill Academy and Sixth Form ולקחה קורס באמנות. מורה שלה הציע לה שאם היא מתעניינת במשחק, כדאי שתתנסה בכך. אחרי שנכשלה פעם אחת להתקבל לאקדמיה המלכותית לאמנות הדרמה (RADA), הצטרפה מרטיני לתוכנית חד שנתית בבית הספר למשחק של תיאטרון בריסטול אולד ויק, שם חברי הלהקה כתבו מחזות משלהם אותם הציגו בבתי ספר מקומיים. בשנה לאחר מכן התקבלה ל-RADA.
בשנה השלישית ללימודיה ב-RADA שיחקה מרטיני בתפקיד משנה בפרק בסדרת הטלוויזיה "אנדוור". ב-2016 כיכבה בדמות מרי ת'ורן במיני-סדרה "דוקטור ת'ורן", ובתפקיד הנסיכה לנגווידיר בסדרה "עיר הברקת" רשת NBC. מרטיני גילמה את דמותה של ג'יין טניסון בהפקה משנת 2017 של ITV "החשוד העיקרי 1973". ב-2017 שיחקה בתפקיד סופיה דה הבילנד בסרט הקולנוע "בית המזימות", עיבוד לרומן באותו שם מאת אגאתה כריסטי.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2017 | בית המזימות | Crooked House | סופיה דה הבילנד |  |
| 2018 | הוריקן | Hurricane | פיליס למברט |  |
| 2019 |  | Make Up | ג'ייד |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2016 | אנדוור | Endeavour | ג'ורג'ינה מורטמיין | בפרק "Prey" |
| 2016 | דוקטור ת'ורן | Doctor Thorne | מרי ת'ורן | מיני-סדרה |
| 2016 | עיר הברקת | Emerald City | הנסיכה לנגווידר | תפקיד חוזר |
| 2017 | החשוד העיקרי 1973 | Prime Suspect 1973 | ג'יין טניסון | תפקיד ראשי |
| 2020 - 2022 | הממלכה האחרונה | The Last Kingdom | אדית' | 20 פרקים |
| 2023 | הזהב (אנ') | The Gold | מארני פאלמר | תפקיד ראשי; 6 פרקים |
פרסים ומועמדויות

| שנה | פרס | קטגוריה | עבור | תוצאה | הערות |
| --- | --- | --- | --- | --- | --- |
| 2018 | International Achievement Recognition Awards (IARA) | השחקנית הצעירה הטובה ביותר | החשוד העיקרי 1973 | בהמתנה |  |
הערות שוליים

↑  Early, Chas (9 במרץ 2017). "Who is Stefanie Martini? All you need to know about the Prime Suspect 1973 actress". BT TV. {{cite web}}:  (עזרה)
1 2  "Theatre and ITV superstar Stefanie Martini on being a goth, London and homemade cards". 23 בפברואר 2016. {{cite web}}:  (עזרה)
↑  "Stefanie Martini - Agatha Christie". The Home of Agatha Christie. נבדק ב-7 באוקטובר 2018. {{cite web}}:  (עזרה)
↑  website, Churchill Academy & Sixth Form. "Churchill Academy & Sixth Form: Welcome back Stefanie Martini". www.churchill-academy.org.
↑  "Burgeoning TV actress returns to her North Somerset school".
1 2  "Interview: Prime Suspect 1973's Stefanie Martini". The Scotsman. 25 בפברואר 2017. נבדק ב-12 ביולי 2018. {{cite web}}:  (עזרה)
↑  "Spotlight on breakout actress Stefanie Martini". נבדק ב-31 באוגוסט 2016. {{cite web}}:  (עזרה)
↑  "Tennison cast list: Stefanie Martini to play the young Jane Tennison in Prime Suspect prequel". Radio Times. נבדק ב-18 ביולי 2016. {{cite web}}:  (עזרה)
↑  Wiseman, Andreas (13 בספטמבר 2016). "Agatha Christie thriller Crooked House underway". Screen Daily. נבדק ב-14 בספטמבר 2016. {{cite web}}:  (עזרה)
↑  "IARA Nominees 2018". אורכב מ-המקור ב-2018-09-23. נבדק ב-2018-10-25.
| --- | --- |
בקרת זהויות :  PLWABN: 9811337851905606  ISNI: 0000 0004 6871 0922  LCCN: no2017115663  VIAF: 4716150518486403650009   WorldCat (עם VIAF): 4716150518486403650009
עובד

ערך זה עוסק במי שעובד ומקבל תשלום תמורת עבודתו. אם התכוונתם למשמעות אחרת, ראו .
.
מכונאים במפעל אווירונאוטיקה באוהיו, 1946
עובד הוא מי שעושה דבר מה עבור אדם, ארגון או אנשים אחרים ומקבל בעבור כך תשלום.
ניתן לחלק את העובדים לשני סוגים עיקריים:
עובד שכיר – העובד עבור מעביד תמורת משכורת. בין עובד למעבידו מתקיימים יחסי עובד-מעביד. זכויותיו וחובותיו של העובד נקבעים בחוזה העבודה האישי שבינו לבין מעבידו, ובמקורות נוספים: דיני העבודה, צווי הרחבה, הסכמים קיבוציים ועוד.
עובד עצמאי – אדם העובד עבור אחר (או אחרים) מבלי שיתקיימו ביניהם יחסי עובד-מעביד.
את העבודה למען אחר ניתן לעשות במגוון דרכים: כעובד שכיר, כעובד עצמאי, בהתנדבות, כחבר באגודה שיתופית ועוד, אך בימינו עבודה כעובד שכיר היא הדרך הנפוצה לעשות זאת, אם כי קיימים גם עובדים עצמאיים רבים. היותו של אדם בסטטוס של עובד שכיר מקנה לו את ההגנה של דיני העבודה (שחלים בדרך כלל רק על שכירים, ולא על עצמאים, מתנדבים, וכו'). התייחסות לעובד קיימת גם בחוקים אחרים:
אחדים מחוקי המיסים כוללים כללי מיסוי מיוחדים לעובדים. בראשם פקודת מס הכנסה, שסעיף 2(2) בה מטיל חיוב במס על הכנסת עבודה.
חוק הביטוח הלאומי חל על כל תושבי ישראל, אך יש בו התייחסות נרחבת לעובדים, הן בצד החובות (חובתו של המעביד לשלם דמי ביטוח לאומי בעד עובדיו השכירים) והן בצד הזכויות (באחדים מענפי הביטוח, כגון ביטוח אבטלה).
אף שלמושג "עובד" חשיבות מהותית בהקשרים אלה, הוא אינו מוגדר בחקיקה, וגבולותיו נקבעו בפסקי דין רבים של בית הדין לעבודה. בין השאר נקבע בפסקי דין אלה כי חייל בשירות קבע אינו בגדר עובד, וגם אסיר המועסק בבית סוהר אינו עובד.
עבודתו של העובד נעשית למען מעבידו, במקום עבודתו או במקום שאליו נשלח על ידי מעבידו. במצב השגרתי, לעובד מעביד יחיד, אך יש גם הקשורים ביחסי עובד-מעביד עם מעבידים אחדים, באותו מקצוע או במקצועות שונים.
העובד משתלב במקום עבודתו ופועל להגשמת מטרותיו של מקום העבודה, בהתאם להנחיות מנהליו. תרומתו של העובד מתבטאת בהקדשת זמנו למעביד. תשומות אחרות שנדרשות, כגון כלי עבודה וחומרי גלם, מסופקות על ידי המעביד.
הטעם העיקרי להבחנה בין עובד שכיר שחלים עליו דיני העבודה המגינים, לבין עצמאי אשר אינו זוכה להגנתם, הוא טעם חברתי-כלכלי: הרצון להגן על עובדים מוחלשים מפני ניצול. אחד המבחנים המבדילים בין עובד שכיר לבין עובד עצמאי הוא קיום פיקוח של מספק העבודה על עבודת העובד ועל אופן ביצועה. היו מקרים בהם היה חוזה בין העובד לבין נותן העבודה, בהם הוגדר העובד כ"קבלן עצמאי", אולם בית המשפט קבע כי דין אותו "קבלן עצמאי" כדין עובד שכיר ונותן העבודה חייב בכל החובות של מעביד כלפי עובד זה.
הערות שוליים

↑  ביטוח לאומי, זכויות עובדים, הסבר
↑  ראו לעניין זה ולעניין עובדים חזקים ועשירים בפסק דינו של בית הדין הארצי לעבודה שניתן בע"ע 55425-09-11, מיכאל גוטמן - שיכון ובינוי אחזקות בע"מ; ביום 5.9.2017; ראה בעיקר בסעיף 43 לפסק הדין.
| --- | --- |
בקרת זהויות :  NLI: 987007531924805171  GND: 4002623-1  LCCN: sh87002489  NARA: 10638074  NKC: ph127532
סקפאטי באסקט

סקפאטי באסקט (באיטלקית: Scafati Basket), הידועה גם כג'יבובה סקפאטי (Givova Scafati) מטעמי חסות מסחרית, היא קבוצת כדורסל איטלקית מסקפאטי (אנ'), קמפניה, המשחקת בליגת העל האיטלקית בכדורסל.
היסטוריה

סקפאטי באסקט הוקמה ב-1949 בשם "סילביו פליקו" על ידי קבוצת סטודנטים. ב-1955 התמזגה הקבוצה עם מועדון סבויה ליצירת Scafatese Basket, ששמה שונה ל-Centro Sportivo Scafatese בשנת 1969. הקבוצה שיחקה בסרייה ג' וד' החובבניות עד לתחילת שנות ה-90 של המאה ה-20, אז, תחת נשיאותו של אנילו לונגוברדי, החלה לטפס במעלה פירמידת הליגות, וב-2006 עלתה לראשונה לסרייה א'. ב-2008, לאחר שנתיים בליגה הראשונה, ירדה סקפאטי לליגת המשנה, אך ב-2022, לאחר ניצחון בגמר על פלקנסטרו קאנטו, חזרה הקבוצה לסרייה א' לאחר 14 שנים.
אולם וסמלים

הקבוצה משחקת את משחקי הבית שלה בפאלאמנגאנו (שקרוי על שם מאמן הקבוצה בעבר מאסימו מאנגאנו), שמכיל 3,700 מושבים. סמל הקבוצה מציג את האותיות S ו-B בצהוב ואת שנת ייסוד הקבוצה, 1969, בלבן, על רקע כחול. המנון הקבוצה הוא Nel blu dipinto di blu מאת דומניקו מודוניו, וצבעיה הם כחול וצהוב.
שחקנים

ארצות הברית מרכוס האטן
ארצות הברית מרקו קילינגסוורת'
איטליה לואיג'י דאטומה
ארצות הברית איזייה סוואן
ישראל יובל נעימי
הממלכה המאוחדת אנדרו לורנס
ארצות הברית פולין דייוויד לוגן
הערות שוליים

↑  דובי פיק, ‏יובל נעימי חתם בג'יבובה סקפאטי האיטלקית, באתר ONE‏, 21 בספטמבר 2016
סמיטה

| --- | --- |

 
 מאכלים
 מוצא:  מקסיקו 
 
לחמנית סמיטה בפואבלה
הסמיטה (בספרדית: Cemita) היא טורטה (מונח קולינרי שיכול, בהתאם למטבח, להתייחס לעוגות, פשטידות, לחמים שטוחים, כריכים או חביתות) במקור מפואבלה, מקסיקו.
מאפיינים

המאכל ידוע גם בשם cemita poblana, כיוון שמגיע כאמור מהעיר (והאזור) פואבלה. המילה מתייחסת לכריך כמו גם ללחמנייה שהכריך כולו מוגש עליה בדרך כלל, לחמנייה שמכוסה בשומשום. בנוסף, המרכיבים מוגבלים על פי רוב לפרוסות אבוקדו, בשר, גבינת ואחאקה, בצל, עשבי תיבול פפאלו וצ'יפוטלה אדובדו, או חלפניו.
השם

האקדמיה המלכותית הספרדית אומרת ש-cemite מגיע מ"acemite" (בספרדית ארכאית מילה ל"סובין") אשר בתורה מגיעה מהארמית וקשורה ליוונית σεμίδαλις (semídalis) ("סולת").
המנה

האתר האינטרנטי The Daily Meal סקר את הסמיטה, וכתב כך: "ישנן וריאציות רבות, אבל זו תמיד מנה טעימה" במאמר בשם "12 כריכים משני חיים שלא שמעתם עליהם".
לקריאה נוספת

לחמים מקסיקנים
המטבח המקסיקני
רשימת לחמניות
רשימת מנות מקסיקניות
רשימת כריכים
הערות שוליים

1 2  Lubow, Arthur (20 בנובמבר 2005). "Bread and Chocolate". The New York Times. אורכב מ-המקור ב-5 בדצמבר 2013. נבדק ב-10 בנובמבר 2012. {{cite news}}:  (עזרה)
↑  Zaslavsky, Nancy (1997). A Cook's Tour of Mexico: Authentic Recipes from the Country's Best Open-Air Markets, City Fondas, and Home Kitchens. Macmillan. p. 154. ISBN 9780312166083. נבדק ב-10 בנובמבר 2012. {{cite book}}:  (עזרה)
↑  Gold, Jonathan (2000). Counter Intelligence: Where to Eat in the Real Los Angeles. Macmillan. p. 51. ISBN 9780312267230. נבדק ב-10 בנובמבר 2012. {{cite book}}:  (עזרה)
↑  "Buscon.rae.es".
↑  "Buscon.rae.es".
↑  Dan Myers (27 בפברואר 2015). "12 Life-Changing Sandwiches You've Never Heard Of". The Daily Meal. נבדק ב-2015-03-03. {{cite web}}:  (עזרה)
סמל ג'מייקה

| --- | --- |

 פרטים
 המחזיק בסמל:  ג'מייקה 
 תאריך אימוץ:  1661 
 
סמל ג'מייקה הוענק לג'מייקה בשנת 1661 תחת צו מלכותי, והוא נחשב להורשה מהבריטים. מאוחר יותר נעשו בסמל מספר שינויים קטנים. הסמל המקורי עוצב על ידי ויליאם סנקרופט, הארכיבישוף מקנטרברי בזמנו.
עובדות היסטוריות

בעת נתינת שיקול הדעת אודות צורתו של סמל הולם לג'מייקה החופשית, גם הממשל וגם האופוזיציה הגיעו להסכמה על העיקרון הבא: הסמל הקיים יהווה "סמל של משמעות היסטורית רבה ללאום שצריך להישמר".
כל ציור על הסמל מציג את ג'מייקה בהיבט שונה: האננס - כַפּרי הילידי, הטאינויים - כתושבים הראשונים והתנין - כזוחל הילידי של המדינה. השימוש בקסדה מלכותית ובמעטה הוא כבוד ייחודי התואם את ג'מייקה.
בנוסף הוכרז שהסמל המקורי נוצר בפברואר בשנת 1662 ולא בשנת 1661. שנת 1661 היא שגיאה שמתייחסת לשינוי שנעשה בשנת 1752 מהסגנון הישן של התיארוך לסגנון חדש (השנה החדשה התחילה ב-24 במרץ כך שמה שבזמנו היה 1661 הוא 1662 כיום).
שינויים בסמל

סמל ג'מייקה עבר כמה שינויים קטנים, אך רק שלושה מהם נרשמו כרשמיים. שינויים אלה אירעו בשנים 1692, 1957 ו-1962.
ראו גם

דגל ג'מייקה
המנון ג'מייקה
סטפניה ליבראקאקיס

| --- | --- |

 לידה:  17 בדצמבר 2002 (בת 21) אוטרכט, הולנד 
 שם לידה:  Στεφανία Λυμπερακάκη 
 מוקד פעילות:  ממלכת ארצות השפלה, יוון 
 תקופת הפעילות:  מ-2013
 סוגה:  פופ
 שפה מועדפת:  הולנדית, אנגלית 
 stefaniamusic.eu
 פרופיל ב-IMDb
 
סטפניה ליבראקאקיס (ביוונית: Στεφανία Λυμπερακάκη; נולדה ב-17 בדצמבר 2002) היא זמרת, שחקנית ויוטיוברית יוונית-הולנדית.